Денсаулық сақтау саласына мемлекеттік-жекеменшік әріптeстік тетігі арқылы қаржы тартылады
DATE: 12:15, 02 Қыркүйек 2024 | GMT +5
TITLE: Денсаулық сақтау саласына мемлекеттік-жекеменшік әріптeстік тетігі арқылы қаржы тартылады
URL: https://kaz.inform.kz/news/densaulik-saktau-salasina-memlekettk-zhekemenshk-arptestk-tetg-arkili-karzhi-tartiladi-82e713/
META: DATE: 12:15, 02 Қыркүйек 2024 | GMT +5
TOTAL WORDS: 114
AUTHOR(S):
TEXT: «Еліміздегі денсаулық сақтау саласын дамыту үшін мемлекеттік-жекеменшік әріптeстік тетіктері арқылы ресурстарды белсенді тарту қажет. Өкінішке қарай, шетелдердің мемлекеттік-жекеменшік әріптeстікке қатысты озық тәжірибелері заңнамамызда толық көрініс тапқан жоқ. Мұның бәрі жобалардың тиімсіз болуына, бюджетке түсетін салмақтың тым артуына әкеп соқтырады. Бұл тәсілдерді қайта қарап, инвестиция тарту үшін ақылға қонымды тарифтер ұсыну қажет. Үкімет денсаулық сақтау және білім беру саласындағы мемлекеттік-жекеменшік әріптестікке қатысты жаңа нормативтер мен ережелер әзірлеуі керек», - деді Мемлекет басшысы. Қасым-Жомарт Тоқаев білікті медицина мамандарының тапшылығы әлі де өзекті мәселе екенін айтады. «Бұл мәселені шешу үшін, ең алдымен, медицина саласындағы білім сапасын барынша арттырған жөн. Соның ішінде грант құнын білім беру үдерістерінің деңгейіне қарай саралау арқылы белгілеп, тиімді тарату қажет», - деді Президент
